gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3684, del 09-02-2000 (2000/743)

Informació pública de l’aprovació provisional de les modificacions no estructurals de la normativa del Pla General d’Ordenació Urbana.
--------------------------------------------------------------------------------------------------------------------------------------

### Dades del document

Número de DOGV
:   3684

Data del DOGV
:   09-02-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/743


Organisme emissor
:   Ajuntament de Picassent

Tipus de document
:   Anunci

Informació pública de l'aprovació provisional de les modificacions no estructurals de la normativa del Pla General d'Ordenació Urbana. [2000/M743]
  
L'ajuntament en ple, en sessió celebrada el passat dia 23.12.1999, va adoptar l'acord d'aprovar amb caràcter provisional les modificacions no estructurals de la normativa del Pla General d'Ordenació Urbana (article 7.17) i la rectificació gràfica de l'amplaria del carrer transversal als carrers 1 i 2 del barri de l'Omet.
  
Cosa que es fa pública d'acord amb allò disposat en els articles 59.1 i 59.4.b) de la Llei 6/1994, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3886, del 27-11-2000 (2000/8892)

RESOLUCIÓ de 18 d'octubre de 2000, de la Universitat de València, per la qual nomena, en virtut de concurs, María Amparo Cervera Taulet professora titular d'universitat de l'àrea de coneixement Comercialització i Investigació de Mercats.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3886

Data del DOGV
:   27-11-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/8892


Organisme emissor
:   Universitat de València

Tipus de document
:   Resolució

RESOLUCIÓ de 18 d'octubre de 2000, de la Universitat de València, per la qual nomena, en virtut de concurs, María Amparo Cervera Taulet professora titular d'universitat de l'àrea de coneixement Comercialització i Investigació de Mercats. [2000/Q8892]
  
D'acord amb la proposta formulada per la comissió constituïda, per jutjar el concurs convocat per la Resolució de 12 de gener de 2000, de la Universitat de València (BOE de 4 de febrer de 2000), per a la provisió de la plaça de professor titular d'universitat (concurs número 36/2000), i tenint en compte que el concursant proposat compleix els requisits establits a l'apartat 2 de l'article 5 del Reial Decret 1.888/1984, de 26 de setembre, aquest Rectorat, fent ús de les atribucions que li confereix l'article 42 de la Llei 11/1983, de 25 d'agost, de Reforma Universitària, i altres disposicions que la despleguen, resol:
  
Nomenar María Amparo Cervera Taulet professora titular d'universitat de l'àrea de coneixement Comercialització i Investigació de Mercats, adscrita al Departament Direcció d'Empreses. Juan José Renau Piqueras.
  
València, 18 d'octubre de 2000.- El rector: Pedro Ruiz Torres.
Diari Oficial de la Generalitat Valenciana


Sumari del DOGV 3751, del 17-05-2000 (2000/3290)

Expedient número 53/2000. Adjudicació del servei de transport de divers material.
---------------------------------------------------------------------------------

### Dades del document

Número de DOGV
:   3751

Data del DOGV
:   17-05-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/3290


Data del document
:   12-04-2000

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * transport de mercaderies
    * adjudicació de contracte administratiu

Expedient número 53/2000. Adjudicació del servei de transport de divers material. [2000/X3290]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Atenció Primària àrees 9 i 10. carrer de l'Arabista Ambrosio Huici, 30, 46815 València. Telèfon 14 9853636, fax 66 1881618.
  
c) Número d'expedient: 53/2000.
  
2. Objecte del contracte
  
a) Tipus de contracte: contracte de servei.
  
b) Descripció de l'objecte: servei de transport de material.
  
c) Lots: 6
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 3.664, de 12 de gener de 2000.
  
3. Tramitació, procediment i forma d'adjudicació
  
a) Tramitació: anticipada.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: vint-i-tres milions sis-centes mil pessetes (08.195.538 pessetes / 141.838,86 euros).
  
5. Adjudicació
  
a) Data: 28 de febrer de 2000.
  
b) Contractistes:
  
Lots: pessetes euros
  
1,3,4: Columbia Line, SL. 51.743.954 69.302,71
  
2,6: Consuelo Che Juan 5.795.478 35.281,81
  
5: José Salesa Tortosa 3.806.238 20.626,74
  
c) Nacionalitat: espanyola.
  
d) Import d'adjudicació: vint milions vuit-centes trenta-tres mil quatre-centes pessetes (61.079.097 pessetes / 125.211,26 euros).
Diari Oficial de la Generalitat Valenciana


Sumari del DOGV 3778, del 23-06-2000 (2000/5186)

Informació pública de la modificació de les normes subsidiàries de Quart de les Valls per a la delimitació de la unitat d'execució el Llavaner.
-----------------------------------------------------------------------------------------------------------------------------------------------

### Dades del document

Número de DOGV
:   3778

Data del DOGV
:   23-06-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/5186


Organisme emissor
:   Ajuntament de Quart de les Valls

Tipus de document
:   Anunci

Informació pública de la modificació de les normes subsidiàries de Quart de les Valls per a la delimitació de la unitat d'execució el Llavaner. [2000/Q5186]
  
L'Ajuntament de Quart de les Valls, en la sessió del dia 12 de juny de 2000, va acordar la modificació de les normes subsidiàries de Quart de les Valls, per a la delimitació de la unitat d'execució el Llavaner. En compliment de l'esmentat acord es comunica que se sotmet a informació pública, per un termini d'un mes, comptador des de l'endemà de la publicació en el Diari Oficial de la Generalitat Valenciana, durant el qual es podrà examinar a la Secretaria de l'ajuntament per totes aquelles persones que es consideren afectades i presentar les al·legacions que estimen oportunes.
Diari Oficial de la Generalitat Valenciana


Sumari del DOGV 3853, del 09-10-2000 (2000/8152)

DECRET 13/2000, de 8 d'octubre, del president de la Generalitat Valenciana, pel qual concedeix la Placa d'Or de la Generalitat Valenciana al Mèrit Esportiu en l'edició de 2000 a l'equip de ciclisme Kelme-Costa Blanca.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3853

Data del DOGV
:   09-10-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/8152


Data del document
:   06-10-2000

Organisme emissor


Tipus de document
:   Decret

Descriptors 

:   * esport
    * distinció honorífica

DECRET 13/2000, de 8 d'octubre, del president de la Generalitat Valenciana, pel qual concedeix la Placa d'Or de la Generalitat Valenciana al Mèrit Esportiu en l'edició de 2000 a l'equip de ciclisme Kelme-Costa Blanca. [2000/8152]
  
La Llei 4/1993, de 20 de desembre, de l'Esport de la Comunitat Valenciana, assenyala, a l'article 3, com una de les línies generals d'actuació en el desenvolupament de la política esportiva de la Generalitat Valenciana, el reconeixement i el premi a les persones i entitats que s'hagen distingit en la pràctica, la gestió i la promoció de l'esport mitjançant la Medalla i la Placa de la Generalitat Valenciana al Mèrit Esportiu..
  
El Decret 33/1986, de 10 de març, del Govern Valencià, i l'Ordre de 26 de juny de 1989, de la Conselleria de Cultura, Educació i Ciència, regulen la concessió de la Placa d'Or de la Generalitat Valenciana al Mèrit Esportiu.
  
Fundat el 1979, l'equip de ciclisme Kelme-Costa Blanca, amb la seua trajectòria brillant i ascendent ha aconseguit ser un dels equips més emblemàtics i llegendaris del ciclisme mundial, cosa que ha donat al ciclisme valencià en aquest breu període una posició preeminent en la història de l'esport.
  
D'aquests 21 anys d'èxits continus i ininterromputs, cal destacar el fet d'haver conquerit una infinitat d'etapes i haver obtingut victòries per equips en les tres proves reines ---Tour de França, Giro d'Itàlia i Volta a Espanya-, dos campionats d'Espanya i tres campionats de Colòmbia, entre altres, culminant enguany amb el doble triomf de la darrera edició de la Volta a Espanya i el Tour de França, que el consoliden com el millor equip i més guardonat de l'any 2000.
  
Per això, i en ús de les atribucions que legalment tinc conferides i a proposta del conseller de Cultura i Educació,
  
DECRETE
  
Article únic
  
Concedir la Placa de la Generalitat Valenciana al Mèrit Esportiu, en la categoria d'or, a l'equip de ciclisme professional Kelme-Costa Blanca.
  
València, 6 d'octubre de 2000
  
El president de la Generalitat Valenciana,
Diari Oficial de la Generalitat Valenciana


Sumari del DOGV 3903, del 22-12-2000 (2000/10680)

Correcció d'errades de l'anunci de licitació d'obres de reforma de l'estació depuradora d'aigües residuals de Guardamar del Segura, exp. 2000/EL/0069 (DOGV núm. 3.889, de 30.11.2000).
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   3903

Data del DOGV
:   22-12-2000

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2000/10657


Data del document
:   18-12-2000

Organisme emissor
:   Entitat Pública de Sanejament d'Aigües Residuals de la Comunitat Valenciana

Tipus de document
:   Correcció d'errades

Correcció d'errades

 Descriptors 

:   * contracte d'obres

Correcció d'errades de l'anunci de licitació d'obres de reforma de l'estació depuradora d'aigües residuals de Guardamar del Segura, exp. 2000/EL/0069 (DOGV núm. 3.889, de 30.11.2000). [2000/X10413]
  
Vista la conveniència d'ampliació dels terminis de licitació de l'expedient de contractació núm. 2000/EL/0069, relatiu a: Obres de reforma de l'estació depuradora d'aigües residuals de Guardamar del Segura (Alacant); conforme al que estableixen l'article 93-7 del Reglament General de Contractes de l'Estat, i l'article 90 del Reial Decret Legislatiu 2/2000, de 16 de juny, es procedeix a fer públiques les correccions següents a l'anunci de licitació de data 17 de novembre de 2000, publicat al Diari Oficial de la Generalitat Valenciana núm. 3.889, de 30.11.2000, pàg. 22.034 i 22.035:
  
On diu: «6.a). Data límit de recepció de les ofertes: 19 de gener de 2001.
  
7.b). Data, hora i lloc de l'obertura: 31 de gener de 2001».
  
Hi ha de dir: «6.a). Data límit de recepció de les ofertes: 19 de febrer de 2001.
  
7.b). Data, hora i lloc de l'obertura: 2 de març de 2001».
  
Data de remissió del present anunci corrector a l'Oficina de Publicacions Oficials de les Comunitats Europees: 18 de desembre de 2000.
Diari Oficial de la Generalitat Valenciana


Sumari del DOGV 3742, del 04-05-2000 (2000/3216)

RESOLUCIÓ de 17 d'abril de 2000, del conseller de Sanitat, per la qual es proveeix la vacant anunciada per la Convocatòria 19/2000, de 23 de febrer de 2000.
------------------------------------------------------------------------------------------------------------------------------------------------------------

### Dades del document

Número de DOGV
:   3742

Data del DOGV
:   04-05-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/3216


Organisme emissor
:   Conselleria de Sanitat

Tipus de document
:   Resolució

RESOLUCIÓ de 17 d'abril de 2000, del conseller de Sanitat, per la qual es proveeix la vacant anunciada per la Convocatòria 19/2000, de 23 de febrer de 2000. [2000/X3216]
  
Vista la proposta formulada per la comissió avaluadora corresponent a la convocatòria 19/2000, de 23 de febrer de 2000 (DOGV núm. 3.700, de 2 de març de 2000), per a la provisió pel procediment de lliure designació, del lloc de treball núm. 18903, cap de la Secretaria Adjunta al conseller, a la Conselleria de Sanitat.
  
D'acord amb el que disposa l'article 20 del Decret Legislatiu de 24 d'octubre de 1995, pel qual s'aprova el Text Refós de la Llei de la Funció Pública Valenciana, així com l'article 28 del Decret 33/99, de 9 de març, pel qual s'aprova el Reglament de Selecció de Personal i Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana, resolc:
  
Nomenar la senyora Mª. Ángeles Rincón Zaragozá, funcionària de carrera del grup D, amb NRP 32.461.880 M0, com a cap de la Secretaria Adjunta al conseller, lloc de treball número 18021, grup C/D, complement de destinació nivell 16 i complement específic E035.
  
La presa de possessió en la nova destinació es farà el primer dia hàbil següent al de la publicació d'aquesta resolució en el DOGV.
  
Aquesta resolució exhaureix la via administrativa. S'hi pot interposar recurs contenciós administratiu, davant el jutjat contenciós administratiu que corresponga al domicili de qui interposa el recurs o el de la ciutat de València. El termini d'aquest recurs és de dos mesos, comptadors des de l'endemà de la data de la notificació. Potestativament, s'hi pot interposar recurs de reposició, en el termini d'un mes des de l'endemà de la publicació, davant del mateix òrgan. Tot això d'acord amb el que estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, i en els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.
Diari Oficial de la Generalitat Valenciana


Sumari del DOGV 3813, del 11-08-2000 (2000/6732)

Informació pública del projecte de reparcel·lació forçosa del pla parcial únic del programa d'actuació urbanística número 1 del Pla General d'Ordenació Urbana de Polop de la Marina.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   3813

Data del DOGV
:   11-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6732


Organisme emissor
:   Balcon del Ponoch, SL

Tipus de document
:   Anunci

Informació pública del projecte de reparcel·lació forçosa del pla parcial únic del programa d'actuació urbanística número 1 del Pla General d'Ordenació Urbana de Polop de la Marina. [2000/S6732]
  
Mitjançant aquest edicte s'anuncia l'obertura d'un període d'informació pública de 20 dies, comptador de l'endemà de la publicació en el Diari Oficial de la Generalitat Valenciana, de la documentació de la proposta de projecte de reparcel·lació forçosa del pla parcial únic del programa de actuació urbanística número 1 del Pla General Municipal d'Ordenació Urbana de Polop de la Marina.
  
La tramitació s'efectua a l'empara de l'article 69.1 de la Llei Reguladora de l'Activitat Urbanística, i d'acord amb l'article 48 de l'esmentada Llei Valenciana 6/1994, de 15 de novembre, a proposta de la mercantil Balcón del Ponoch, SL, a qui pertany la condició jurídica d'agent urbanitzador i en ús de les prerrogatives establertes en l'article 66.2 a) de la Llei Reguladora de l'Activitat Urbanística.
  
La documentació abans esmentada es podrà veure a la notaria del senyor Pedro Horcajada Fernandez-Quero en Callosa d'En Sarrià, carrer Abdet, núm. 11, 1º B, i al mateix Ajuntament de Polop de la Marina , durant el termini d'exposició abans escrit. Igualment es fa constar la possibilitat de consultar en el mateix termini a la indicada notaria o al mateix ajuntament, la documentació dipositada en aquest i presentar-la davant seu, per a la incorporació a l'expedient de totes les al·legacions que s'escaiguen.
Diari Oficial de la Generalitat Valenciana


Sumari del DOGV 3848, del 02-10-2000 (2000/7510)

Informació pública del projecte d'urbanització i projecte de reparcel·lació de la unitat d'execució del pla parcial del sector II polígon III.
----------------------------------------------------------------------------------------------------------------------------------------------

### Dades del document

Número de DOGV
:   3848

Data del DOGV
:   02-10-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/7510


Organisme emissor
:   Ajuntament de Peníscola

Tipus de document
:   Anunci

Informació pública del projecte d'urbanització i projecte de reparcel·lació de la unitat d'execució del pla parcial del sector II polígon III. [2000/M7510]
  
Per acord de l'ajuntament en ple, adoptat en sessió celebrada el 5 de setembre de 2000, se sotmeten a informació pública els projectes d'urbanització i de reparcel·lació de la unitat d'execució del pla parcial del sector II del polígon III del sòl urbanitzable, presentats per a la seua aprovació en aquest ajuntament per l'Agrupació d'Interés Urbanístic Unitat d'Execució del Pla Parcial del Sector II Polígon III, adjudicatària del programa d'actuació integrada de l'esmentat sector.
  
La informació pública dels expressats projectes es farà efectiva mitjançant un edicte publicat en el diari Mediterráneo de Castelló i el Diari Oficial de la Generalitat Valenciana, i es remetrà, així mateix, avís amb el contingut de l'edicte esmentat al domicili fiscal dels qui consten com a titulars de drets afectats pel projecte de reparcel·lació; s'avisa de la possibilitat de formular al·legacions durant el termini de 20 dies hàbils, comptats des de la publicació de l'edicte en el DOGV, tot això de conformitat amb el que disposen els articles 46.3, 53 i 69 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Durant tot el procediment podran ser objecte de pública consulta en l'ajuntament el projecte d'urbanització i el projecte de reparcel·lació que se sotmeten a informació pública.
Diari Oficial de la Generalitat Valenciana


Sumari del DOGV 3838, del 18-09-2000 (2000/7361)

Informació pública de la modificació número 9 del Pla General d'Ordenació Urbana, articles 6.7.1, 6.7.6.a, 6.7.4.a y 6.7.7.a.2), d'Alboraya.
--------------------------------------------------------------------------------------------------------------------------------------------

### Dades del document

Número de DOGV
:   3838

Data del DOGV
:   18-09-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/7361


Organisme emissor
:   Ajuntament d'Alboraia

Tipus de document
:   Anunci

Informació pública de la modificació número 9 del Pla General d'Ordenació Urbana, articles 6.7.1, 6.7.6.a, 6.7.4.a y 6.7.7.a.2), d'Alboraya. [2000/A7361]
  
Per l'acord plenari adoptat en data 27 de juliol de 2000, se sotmet a informació pública, durant el termini d'un mes, mitjançant un anunci en el Diari Oficial de la Generalitat Valenciana, i en un dels diaris de difusió de la localitat, la modificació puntual número 9 del Pla General d'Ordenació Urbana (PGOU), aprovat definitivament en data 7 de maig de 1991, relativa a les altures i volumetria de la parcel·la sítia al carrer de Salvador Giner, número 19. Es modifiquen els articles següents de les normes urbanístiques del PGOU, referits exclusivament a la parcel·la situada a la cantonada del carrer Tavernes Blanques amb Salvador Giner, i es conserva la resta de l'articulat sense modificacions:
  
«Article 6.7.1. L'altura de cornisa màxima de l'edificació i el nombre de plantes s'estableix d'acord amb:
  
 Nre. de Altura
  
 plantes de cornisa
  
C/ Tavernes Blanques V 14,6 m
  
C/ Salvador Giner fins a una longitud
  
de 14 m, amidada des de la cantonada
  
amb c/ Tavernes Blanques V 14,6 m
  
C/ Salvador Giner IV 11,8 m
  
Article 6.7.6.a. La cara inferior del forjat de sostre de la planta baixa se situarà a 3 metres de la cota de referència.
  
Article 6.7.4.a Per damunt de l'altura de cornisa, no permet la construcció de cobertes inclinades; en el cas de realitzar-s'hi ampits de coberta, es realitzaran de manyeria.
  
Article 6.7.7.a2). En façanes que donen a carrers, places o espais lliures públics d'amplària no inferior a 6 metres:
  
- Balcons amb una longitud màxima de volada de 60 cm.
  
- Balconades amb una longitud màxima de volada de 60 cm.
  
- Miradors amb una longitud màxima de volada de 90 cm.
  
- Ràfec amb una longitud màxima de volada de 40 cm.
  
- Impostes, motlures, pilastres, recercats, faixes i la resta d'elements compositius amb una longitud màxima de volada de 15 cm.»
  
Tot això per tal de complir el que estableix l'article 38 de la Llei Reguladora de l'Activitat Urbanística, a fi que les persones interessades puguen formular-hi les al·legacions que convinguen al seu dret.
Diari Oficial de la Generalitat Valenciana


Sumari del DOGV 3791, del 12-07-2000 (2000/5361)

Rotlle d'apel·lació número 1.235/1999. Cèdula de notificació.
-------------------------------------------------------------

### Dades del document

Número de DOGV
:   3791

Data del DOGV
:   12-07-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/5361


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 1.235/1999. Cèdula de notificació. [2000/M5361]
  
La Secció Sisena de l'Audiència Provincial de València ha dictat, en el rotlle d'apel·lació número 1.235/1999, la sentència que té com a encapçalament i part dispositiva el que es diu tot seguit:
  
Audiència Provincial de València
  
Secció Sisena
  
Sentència número 381
  
President: Vicente Ortega Llorca
  
Magistrats:
  
- Rafael Sempere Doménech
  
- Purificación Martorell Zulueta.
  
València, 25 d'abril de 2000
  
La Secció Sisena d'aquesta Audiència Provincial, integrada pels senyors anotats al marge, ha vist aquest recurs d'apel·lació en ambdós efectes, interposat contra la sentència de data 3 de maig de 1997, dictada en les actuacions de judici verbal promogudes davant el Jutjat de Primera Instància número 16 de València, amb el número 135 de 1999.
  
Han sigut parts en el recurs, com a apel·lant, la demandant Elisabeth Padilla Ruiz, i, com a apel·lats, els demandats Manuel Montoya Jiménez i el Consorcio de Compensación de Seguros.
  
Ha sigut ponent el president del tribunal.
  
En nom del rei, i per l'autoritat que ens confereix la Constitució aprovada pel poble espanyol.
  
Decidim
  
1. Estimem el recurs interposat per Elisabeth Padilla Ruiz.
  
2. Revoquem en part la sentència impugnada, en l'únic sentit de suprimir de la decisió la menció «quedant limitada la condemna a càrrec del Consorcio de Compensación de Seguros a la suma de cent seixanta mil vuit-centes cinquanta pessetes (160.850 pessetes)».
  
3. No fem expressa imposició de les costes d'aquesta alçada.
  
I, quan pertoque, amb un certificat d'aquesta sentència, retorneu les actuacions originals al jutjat de procedència, perquè s'execute i es complisca.
  
Aquesta és la nostra sentència, que pronunciem, manem i firmem.
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, Manuel Montoya Jiménez.